Kaapstad vra skenkings ná IY-brande | Maroela Media
Verwoesting ná die brande in Imizamo Yethu Foto:
Kjell Max Westfehling, Facebook
Die brande het Saterdagaand nagenoeg 1 500 mense dakloos gelaat ná sowat 250 sinkhuise afgebrand het en talle beskadig is. ŉ Man is in die brande dood.
Benedicta van Minnen, burgermeesterskomiteelid vir menslike nedersettings in Kaapstad, het gesê die stad werk saam met die NRO Thula Thula omdat die skenkings te oorweldigend was om self te bestuur. “Ons is oorweldig met skenkings van inwoners van Kaapstad. Thula Thula sal voortaan die skenkings ontvang en versprei,” het sy gesê.
Van Minnen het egter gesê daar is steeds ŉ groot behoefte aan klere en kos. “Daar is tans baie mense op die terrein wie se huise afgebrand het en probeer om hul besittings uit die puin te red. Die mense benodig almal klere en nie-bederfbare kos. Vrywilligers kan ook op die terrein vir hulle kos en koeldrank vat.”
Van Minnen het ook bygevoeg die oorsaak van brand is nog nie bevestig nie.
“Dit gebeur te veel dat ŉ hele gemeenskap deur die onverantwoordelike of nalatige optrede van een of ŉ paar persone geraak word. Hierdie soort gevalle kan nie gestop word as mense nie hulle optrede verander nie.”
Sy het ook gesê mense se optrede kan nie deurgaans gemonitor word in ŉ poging om brande te voorkom nie, maar groot bedrae geld word spandeer om die basiese dienste van informele nedersettings te verbeter en slagoffers by te staan.
As jy ŉ skenking aan die slagoffers wil maak, kan jy dit aflewer by Thula Thula in Houtbaai, tussen Berg n Dal Estate en die BP-motorhawe, oorkant die ryskool in Mainweg.
Ek wonder wie gaan nou weer hardloop om by te dra?? Sekerlik dieselfde mense wat so beledig word, uitgeskel word, vermoor word op plase!! se pragtige standbeelde verwyder word!! Kom ek hoop julle wat so hardloop om kos en klere te gee begin slim word, en gee niks!
Ag nee Gideon. Laat die wat wil, gee want die eintlike skenker (die ANC regering) is nie in staat om behoorlike behuising te voorsien nie en kyk anderpad as sy eie mense in sak en as sit weens brande in hul plakkerskampe. Die slagoffers gaan in elk geval weer vir die huidige regering stem, so moet jou nie so verknies nie. Die ANC luister in elk geval nie, so “why worry?”
Aaklig, maar wonder hoeveel van hierdie mense is eintlik van die Oos-Kaap afkomstig, en is, per implikasie, die Oos-Kaap se probleem ?
Die boere het water en voer nodig… Help iemand hulle of help hulle mekaar? Laat hulle makkers hulle help…
elize naude · 4 jaar gelede
christlike beginsels op jou vaandel skryf of leef is 2 paar skoene…